उन्होंने कहा, ‘हमारे भागीदारों में से किसी ने कोलकाता में बिना हमारी अनुमति के यह विज्ञापन जारी किया है. हमारी कारोबार प्रणाली फ्रेंचाइजी आधारित है. मैं पिछले 25 साल से काम कर रहा हूं और मेरा एकमात्र धर्म कैंची है. यदि इससे किसी की भावनाओं को चोट लगी है ... तो मैं माफी चाहता हूं.’ इसके अलावा सोशल मीडिया पर जावेद हबीब हेयर एंड ब्यूटी लिमिटेड के नाम से एक चिट्ठी भी पोस्ट की गयी थी, जिसमें कहा गया, ‘हम कभी भी किसी भी समुदाय की भावनाओं को चोट नहीं पहुंचाना चाहते थे. यह पश्चिम बंगाल के कुछ स्थानीय भागीदारों द्वारा हमारी जानकारी के बगैर किया गया है. हम मीडिया से इस प्रकार की सभी विज्ञापन सामाग्री हटा रहे हैं.’